|  |  |  |
| --- | --- | --- |
| 1 9 7 6  2 0 1 3 |  | 133.szám2013. ***február*** |
| Abonyi Horgász  Egyesület |

##### Tisztelt Horgásztársak!

##### Az Abonyi Horgász Egyesület Vezetősége 2013. február 03-án rendes ülést tartott.

##### napirend: Aktuális fejlemények megtárgyalása a tisztújítással kapcsolatban. Horgásztársak bejelentésére kellet ezzel a témával foglalkozni, mert a tiszteletbeli elnök a vezetőség nevében felkereste a horgásztársakat, hogy egy új jelölő listát állítson össze. A vezetőségtől csak a két visszalépett vezetőségi tag pótlására kért és kapott megbízást. Elnökre és az egy bizottsági elnökre a vezetőségnek kellet jelölni. Mivel elkészült egy jelölő lista, így a tiszteletbeli elnök megbízása megszűnt.

##### napirend: a 2012. évi zárszámadás és a 2013. évi költségvetési javaslat megbeszélése. A költségvetés nem végleges, mert a befizetések tükrében lesz véglegesítve az áprilisi ülésen.

##### napirend: Felvételi kérelmek elbírálása. 6 fő felnőtt adott be kérelmet, mind a hatot a vezetőség elfogadta.

##### napirend: Partszakasz kérelmek. 4 fő kérelmét tárgyaltuk. A II/41/a partszakaszra lemondás miatt igényt adott be Barta Tibor horgásztársunk, amihez a vezetőség hozzájárult. Kőszegi János az I/76-os partzsakaszt kérte vásárlás miatt. A vezetőség jóváhagyta. Szarvas István édesapja halála miatt kérte az I/56-os partszakaszt. Jóváhagyva. Dirner Gábor és Tűri Zoltán kérelméről, majd a befizetések után lehet dönteni.

##### 2013. év első halasítási időpontja. A vezetőség úgy döntött, hogy szintén a befizetések függvényében kell majd erről határozni.

##### Kitüntetésre javaslat. A vezetőség a Közép-Tisza Vidéki Horgászegyesületek Szövetségének javasolja „horgász egyesületér” kitüntetésre Gulyás Gábor és Berecz Lajos horgásztársakat.

##### Egyebek napirendben az elnök beszámolt a hallopási kísérlettel kapcsolatos fejleményekről . Rendőrségi bejelentés megtörtént, az ügy folyamatban van.

##### HÍREK – KÖZLEMÉNYEK

##### Az első közösségi munka 2013. március 02-án szombaton lesz 07-13 óráig.

##### Felhívjuk horgásztársaink figyelmét arra, hogy a horgászengedélyek leadása és átvétele csak személyesen történhet, mert tagnyilvántartó kartont kell kiállítani, amit alá kell írni, elvitelkor pedig az állami jegy átvételét kell aláírni. Elnézést kérünk a kellemetlenségért, de erre sajnos szükség van.

##### Csibrány István és Kovács András horgásztársak kérik a tagságot, hogy aki teheti plusz haltelepítésre ajánljon fel pénzt. Aki élni kíván a lehetőséggel, hívja telefonon Csibrány Istvánt, akinél be lehet fizetni nyugta ellenében. 06705173307

##### Eladásra kínálja a II/30-as partszakaszon lévő felépítményt és stéget Váradi Imre horgásztársunk. Érdeklődni lehet 06305100277 telefonon.

##### Horgászidő:

##### február 24-ig 6.30-17.00-ig

##### február 25-től március 10-ig 6.00-18.00-ig

##### március 11-től március 25-ig 6.00-18.30-ig

##### március 26-tól április 07-ig 6.00- 19.30-ig

##### április 08-tól április 28-ig 5.30- 20.00-ig

##### A 2013. évre horgásztársainknak nagyon jó fogást és kellemes pihenést kívánunk családjukkal együtt. Kívánjuk, hogy békességben, egymást segítve töltsük szabadidőnket.

##### Abonyi Horgász Egyesület Vezetősége